เรื่องร้องเรียน (กีดขวาง,ความปลอดภัย,แสงสว่าง,ทางเท้า,ร้องเรียน) วันที่ 2022-11-12 02:39:03 — แขวงหนองบอน เขตประเวศ กรุงเทพมหานคร
ถ้าจะสรุปว่า “กทม.ชุดคุณชัชชาติ ขาดประสิทธิภาพในการบริหารจัดการ 💥เหมือนๆกับกทม.ทุกชุดที่ผ่านมา💥” 
… ผมก็ทำใจเชื่อได้ลำบาก
… แต่จากผลงานที่เห็นๆอยู่
… จะไม่เชื่อก็คงไม่ได้

📌เพราะผมติดตามเรื่องนี้มาตั้งแต่ต้นเดือน มิถุนายน 2565 … จนปัจจุบัน จะเข้ากลางเดือน พฤศจิกายน 2565 … เกิน 6เดือน เกิน ครึ่งปีแล้ว … เรื่องนี้ก็ยังแก้ไม่ได้📌

จะให้ผมเชื่อว่า “เจ้าหน้าที่ของกทม. 💥มีส่วนได้ส่วนเสีย กับผู้กระทำผิดกฎหมาย💥 จึงปล่อยปละละเลย ไม่ดำเนินการให้เป็นไปตามการร้องเรียนของประชาชนผู้ไม่ได้รับความเป็นธรรม”
… ผมก็ไม่อยากจะเชื่อ
… แต่รูปการณ์ มันก็ส่อเค้าไปอย่างนั้นจริงๆ

💥💥จะให้ผมไปร้องเรียนขอความเป็นธรรมจากสื่อฯ ให้มาประจานผลงานของกทม. ชุดที่ผม***อุตส่าห์ไว้เนื้อเชื่อใจลงคะแนนเลือก ผู้บริหารสูงสุด*** มาด้วยตัวเอง … ก็ดูจะเป็นประกาศว่าตัวเองต่างหากที่โง่ ที่เลือกคนมาผิดเอง💥💥

————————————-

การที่ทางกทม.แจ้งกลับมาว่า “เรื่องนี้เสร็จสิ้นแล้ว”
โดยระบุว่า “ร้านอาหารที่ตั้งอยู่บนทางเท้าสาธารณะ ได้รับการอนุญาตจากเจ้าของอาคารระยะหนึ่ง เพื่อหาสถานที่แห่งใหม่…”

คำถามคือ
- เจ้าของอาคาร มีอำนาจในการอนุมัติ อนุญาต ให้ใครก็ได้ สามารถมาตั้งร้านขายของบนทางเท้าสาธารณะได้หรือ? ถ้าทำได้จริง เจ้าของอาคาร ไม่พากันอนุญาต ปล่อยเช่า หรือตั้งร้านขายฯ กันเองให้เป็นที่อึกทึกครึกโครม เกะกะขวางทางเท้าของประชาชนทั่วไปหรือ?
- ในกรณีที่เจ้าของอาคารดังกล่าว มีอำนาจในการผ่อนปรนนั้นจริง คำว่า”ระยะหนึ่ง” ควรจะต้องมีกำหนดเส้นตายให้ชัดเจนว่า “เมื่อไหร่” “วัน เดือน ปี เวลา อะไร”
- ในกรณีที่ร้านอาหารดังกล่าว อ้างว่าได้รับอนุญาตจากเจ้าของอาคารให้ตั้งร้านเกะกะทางเท้า”ได้ชั่วคราว” … ร้านอาหารฯมีหลักฐานอะไรที่อ้างอิงเช่นนั้น? ทางกทม.ทราบได้อย่างไร ว่าไม่ได้เป็นการอ้างลอยๆฝ่ายเดียว? ทางเจ้าของอาคารอาจเกรงกลัวอิทธิพลมืดต่างๆ ไม่กล้าออกปากไล่ ไม่อยากข้องเกี่ยวด้วย ซึ่งเป็นการทำให้ร้านอาหารดังกล่าว ฉวยโอกาสเอามาอ้างได้

อย่างไรก็ตาม ร้านอาหารฯก็ไม่ควรมีสิทธิมาตั้งร้านเกะกะทางเท้าสาธารณะของประขาชน และจะต้องถูกบังคับใช้กฎหมายให้เคลื่อนย้ายออกไปโดยเร็วที่สุด ซึ่งต้องทีกำหนดวันเวลาชัดเจนด้วย
————————————-
กทม.ได้แต่แจ้งกลับมาว่า
💥จัดการเสร็จสิ้นแล้ว💥
ทั้งๆที่ปัญหายังคาราคาซัง “ร้านอาหารทรงอิทธิพลร้านนี้ยังคงตั้งอยู่บนทางเท้าสาธารณะของประชาชนต่อไปอย่างไม่สะทกสะท้าน”

‼️ขอคำตอบที่แน่ชัดว่าจะย้ายออกไปเมื่อไหร่‼️

💥💥💥อย่าเอาแต่ผัดผ่อน เพราะกทม.จะดูน่าสงสัย💥💥💥

เรื่องร้านอาหารทรงอิทธิพลที่สามารถตั้งอยู่บนทางเท้าสาธารณะได้อย่างไม่ต้องเกรงกลัวกฎหมายบ้านเมืองอะไร เพราะไม่ว่าจะร้องเรียนมากี่ครั้ง มีเจ้าหน้าที่บ้านเมืองมาดูกี่หน ร้านอาหารร้านนี้ก็ยังสามารถตั้งอยู่บนทางเท้าสาธารณะได้อย่างไม่สะทกสะท้านใดๆ

ร้านฯนี้ตั้งอยู่ในซอยศรีนครินทร์46 รูปแบบเป็นหาบเร่แผงลอย แต่มั่งคงแข็งแรง ใช้ฐานเสาของหม้อไฟขนาดใหญ่เป็นส่วนหนึ่งของร้าน ดูอันตรายอย่างยิ่ง

ร้านฯเป็นต้นเหตุของการจราจรที่ติดขัดทั้งเช้าและเย็นทเพราะจะเอามอเตอร์ไซด์มาจอดหน้าร้านหลายคัน ลูกค้ามาต่อคิวลงบนผิวจราจร รถจะเข้าจะออกก็ติดขัด คนเดินทางเท้าก็เดินผ่านไม่ได้ ต้องหนีลงมาเดินที่พื้นผิวจราจร สร้างความเสี่ยง อันตรายให้กับคนเดินเท้าอยู่ทุกวี่ทุกวัน

ผมแจ้งเรื่องนี้มาหลายต่อหลายครั้ง แต่ดูเหมือนร้านฯนี้มีพลังอำนาจพิเศษที่ไม่สะทกสะท้านสะเทือนใดๆ ไม่ย้ายก็คือไม่ย้าย

ผมขอร้องเรียนมายังทีม”เพื่อนชัชชาติ” อีกครั้ง ซึ่งเป็นครั้งที่เท่าไหร่แล้วก็ไม่ทราบ ว่าปัญหานี้จะต้องถูกจัดการ ร้านฯนี้ต้องถูกย้ายออกไปจากทางเท้าให้เร็วที่สุด โดยมีกำหนดวันที่ชัดเจนว่าเมื่อไหร่วันไหน อย่าให้ผมสิ้นหวังกับกับทีมฯนี้ เหมือนกับที่ผมสิ้นหวังกับกทม.ทุกๆชุดที่ผ่านมา

กราบวิงวอนขอความเป็นธรรม